title: Komisjoni rakendusmäärus (EL) 2018/83, 19. jaanuar 2018, millega muudetakse määruse (EL) nr 605/2010 I lisa seoses loeteluga, milles on esitatud need kolmandad riigid või nende osad, kust on lubatud Euroopa Liitu tuua toorpiima, piimatoodete, ternespiima ja ternespiimapõhiste toodete saadetisi (EMPs kohaldatav tekst )

text:
               20.1.2018

               ET

               Euroopa Liidu Teataja

               L 16/6

         KOMISJONI RAKENDUSMÄÄRUS (EL) 2018/83,
   19. jaanuar 2018,
   millega muudetakse määruse (EL) nr 605/2010 I lisa seoses loeteluga, milles on esitatud need kolmandad riigid või nende osad, kust on lubatud Euroopa Liitu tuua toorpiima, piimatoodete, ternespiima ja ternespiimapõhiste toodete saadetisi
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat lauset, artikli 8 punkti 1 esimest lõiku ja punkti 4 ning artikli 9 lõiget 4,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks, (2) eriti selle artikli 11 lõiget 1,
   ning arvestades järgmist:

               (1)

               Komisjoni määruses (EL) nr 605/2010 (3) on sätestatud inimeste ja loomade tervishoiunõuded ning veterinaarsertifikaatide nõuded toorpiima, piimatoodete, ternespiima ja ternespiimapõhiste toodete saadetiste Euroopa Liitu toomisel ning on esitatud loetelu kolmandatest riikidest, kust on lubatud selliseid saadetisi liitu tuua.

               (2)

               Määruse (EL) nr 605/2010 I lisas on sätestatud loetelu kolmandatest riikidest või nende osadest, kust on lubatud liitu tuua toorpiima, piimatoodete, ternespiima ja ternespiimapõhiste toodete saadetisi, ning on märgitud nende kaupade puhul nõutud kuumtöötlemise viis. Määruse (EL) nr 605/2010 artiklis 4 on sätestatud, et liikmesriigid võivad lubada importida lehmade, uttede, kitsede, pühvlite, või kõnealuse määruse I lisa alusel konkreetselt osutatud juhtudel liigi Camelus dromedarius kaamelite toorpiimast saadud piimatooteid kõnealuse lisa C-veerus loetletud suu- ja sõrataudi ohuga kolmandatest riikidest või nende osadest, juhul kui nimetatud piimatooted on läbinud (või on toodetud toorpiimast, mis on läbinud) kõnealuses artiklis osutatud kuumtöötluse.

               (3)

               Araabia Ühendemiraatide Abu Dhabi emiraat on kolmas riik, kes ei ole Maailma Loomatervishoiu Organisatsiooni suu- ja sõrataudivabade riikide loetelus esitatud, ning kes on huvitunud dromedaride toorpiimast saadud selliste piimatoodete liitu eksportimisest, mis on läbinud füüsikalise või keemilise töötluse vastavalt määruse (EL) nr 605/2010 artiklile 4.

               (4)

               Dubai emiraadile anti luba dromedaripiimatoodete eksportimiseks juba komisjoni rakendusmäärusega (EL) nr 300/2013 (4). Abu Dhabis kehtivad kontrollisüsteemid sarnanevad Dubai kontrollisüsteemidele. Abu Dhabi emiraat saatis komisjoni järelevalveteenistusele asjakohase teabe dromedaripiimatoodete tootmisel kasutatavate süsteemide ja kontrollimehhanismide kohta.

               (5)

               Eespool nimetatud teabe põhjal võib järeldada, et Abu Dhabi emiraat saab anda vajalikud garantiid, et Abu Dhabi emiraadis dromedaride toorpiimast toodetud piimatooted vastavad määruse (EL) nr 605/2010 I lisa C-veerus loetletud suu- ja sõrataudi ohuga kolmandatest riikidest või nende osadest liitu imporditavate piimatoodete suhtes kohaldatavatele loomade ja inimeste tervishoiunõuetele.

               (6)

               Selleks et lubada Araabia Ühendemiraatide territooriumi teatavatest osadest pärit dromedaride piimast toodetud piimatoodete importi liitu, tuleks Abu Dhabi emiraat lisada määruse (EL) nr 605/2010 I lisas osutatud kolmandate riikide või nende osade loetellu märkusega, et loetelu C-veerus ettenähtud luba kohaldatakse üksnes kõnealust liiki loomade piimast toodetud piimatoodete suhtes.

               (7)

               Montenegro taotles komisjonilt luba eksportida liitu toorpiima, piimatooteid, ternespiima ja ternespiimapõhiseid tooteid. Montenegro on kolmas riik, mis on tunnistatud Maailma Loomatervise Organisatsiooni poolt vabaks suu- ja sõrataudist ilma vaktsineerimiseta.

               (8)

               Komisjon on Montenegros viinud läbi veterinaarkontrolle. Selliste kontrollide tulemusel on ilmnenud teatavaid puudusi, eelkõige seoses ettevõtete rahvatervise küsimustega. Montenegro pädevad ametiasutused tegelevad praegu kõnealuste puuduste kõrvaldamisega.

               (9)

               Suu ja sõrataudi osas Montenegros soodsat loomatervise olukorda arvestades on asjakohane lisada Montenegro määruse (EL) nr 605/2010 I lisa A veergu. Kõnealune I lisasse lisamine ei tohiks piirata muudest liidu õigusaktidest tulenevaid kohustusi, mis on seotud loomset päritolu toodete liitu importimisega ja liidus turule laskmisega, eelkõige kohustusi, mis on seotud ettevõtete loeteluga vastavalt määruse (EÜ) nr 854/2004 artiklile 12.

               (10)

               Seepärast tuleks määrust (EL) nr 605/2010 vastavalt muuta.

               (11)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 605/2010 I lisas sätestatud tabelit muudetakse järgmiselt:

               a)

               Araabia Ühendemiraate käsitlev kirje asendatakse järgmisega:

                           „AE

                           Araabia Ühendemiraatide Abu Dhabi ja Dubai emiraadid (1)

                           0

                           0

                           + (2)“

               b)

               kande „Maroko“ järele lisatakse järgmine kanne:

                           „ME

                           Montenegro

                           +

                           +

                           +“

         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. jaanuar 2018

            Komisjoni nimel

            president

         Jean-Claude JUNCKER

      (1)  EÜT L 18, 23.1.2003, lk 11.

      (2)  ELT L 139, 30.4.2004, lk 206.

      (3)  Komisjoni 2. juuli 2010. aasta määrus (EL) nr 605/2010, millega kehtestatakse loomade ja inimeste tervishoiu- ning veterinaarsertifikaatide nõuded inimtoiduks ettenähtud toorpiima, piimatoodete, ternespiima ja ternespiimapõhiste toodete Euroopa Liitu toomisel (ELT L 175, 10.7.2010, lk 1).

      (4)  Komisjoni 27. märtsi 2013. aasta rakendusmäärus (EL) nr 300/2013, millega muudetakse komisjoni määrust (EL) nr 605/2010, millega kehtestatakse loomade ja inimeste tervishoiu- ning veterinaarsertifikaatide nõuded inimtoiduks ettenähtud toorpiima ja piimatoodete Euroopa Liitu toomisel (ELT L 90, 28.3.2013, lk 71).


title: Komisjoni rakendusmäärus (EL) 2018/84, 19. jaanuar 2018, millega muudetakse rakendusmäärust (EL) nr 540/2011 seoses toimeainete kloropürifossi, metüülkloropürifossi, klotianidiini, vaseühendite, dimoksüstrobiini, mankotseebi, mekoprop-P, metiraami, oksamüüli, petoksamiidi, propikonasooli, propineebi, propüsamiidi, püraklostrobiini ja zoksamiidi heakskiidu kehtivusaja pikendamisega (EMPs kohaldatav tekst )

text:
               20.1.2018

               ET

               Euroopa Liidu Teataja

               L 16/8

         KOMISJONI RAKENDUSMÄÄRUS (EL) 2018/84,
   19. jaanuar 2018,
   millega muudetakse rakendusmäärust (EL) nr 540/2011 seoses toimeainete kloropürifossi, metüülkloropürifossi, klotianidiini, vaseühendite, dimoksüstrobiini, mankotseebi, mekoprop-P, metiraami, oksamüüli, petoksamiidi, propikonasooli, propineebi, propüsamiidi, püraklostrobiini ja zoksamiidi heakskiidu kehtivusaja pikendamisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 17 esimest lõiku,
   ning arvestades järgmist:

               (1)

               Komisjoni rakendusmääruse (EL) nr 540/2011 (2) lisa A osas on sätestatud toimeained, mida käsitatakse määruse (EÜ) nr 1107/2009 alusel heaks kiidetuna.

               (2)

               Toimeainete mekoprop-P, propikonasooli, propineebi, propüsamiidi, püraklostrobiini ja zoksamiidi heakskiidu kehtivusaega pikendati viimati komisjoni rakendusmäärusega (EL) 2016/2016 (3). Nende ainete heakskiit aegub 31. jaanuaril 2018.

               (3)

               Toimeainete kloropürifossi, metüülkloropürifossi, mankotseebi ja metiraami heakskiidu kehtivusaega pikendati komisjoni rakendusmäärusega (EL) nr 762/2013 (4). Nende ainete heakskiit aegub 31. jaanuaril 2018.

               (4)

               Toimeainete klotianidiini, dimoksüstrobiini, oksamüüli ja petoksamiidi heakskiidu kehtivusaega pikendati komisjoni rakendusmäärusega (EL) nr 1136/2013 (5). Nende ainete heakskiit aegub 31. jaanuaril 2018.

               (5)

               Toimeaine vaseühendid heakskiidu kehtivusaega pikendati komisjoni rakendusmäärusega (EL) nr 85/2014 (6). Selle aine heakskiit aegub 31. jaanuaril 2018.

               (6)

               Põhjendustes 2–5 loetletud toimeainete heakskiidu pikendamise taotlused esitati kooskõlas komisjoni rakendusmäärusega (EL) nr 844/2012 (7).

               (7)

               Kuna kõnealuste toimeainete hindamine on taotlejatest sõltumatutel põhjustel hilinenud, aegub nende ainete heakskiit tõenäoliselt enne heakskiidu kehtivusaja pikendamist käsitleva otsuse vastuvõtmist. Seepärast on vaja pikendada nende toimeainete heakskiidu kehtivusaega.

               (8)

               Pidades silmas määruse (EÜ) nr 1107/2009 artikli 17 esimese lõigu eesmärki nende juhtumite puhul, kus komisjon võtab vastu määruse, milles sätestatakse, et käesoleva määruse lisas viidatud toimeaine heakskiidu kehtivusaega ei pikendata, kuna heakskiitmise tingimused ei ole täidetud, määrab komisjon kehtivusaja lõpu samale kuupäevale, mis kehtis enne käesoleva määruse kohaldamist, või kuupäevale, mil jõustub määrus, milles sätestatakse, et toimeaine kehtivusaega ei pikendata, olenevalt sellest, kumb kuupäev on hilisem. Juhtumite puhul, kus komisjon võtab vastu määruse, millega nähakse ette käesoleva määruse lisas osutatud toimeaine heakskiidu kehtivusaja pikendamine, püüab komisjon kehtestada konkreetsetest asjaoludest lähtuvalt varaseima võimaliku kohaldamiskuupäeva.

               (9)

               Kuna toimeainete heakskiidu kehtivusaeg lõpeb 31. jaanuaril 2018, tuleks käesolev määrus jõustada võimalikult kiiresti.

               (10)

               Seepärast tuleks rakendusmäärust (EL) nr 540/2011 vastavalt muuta.

               (11)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 540/2011 lisa A osa muudetakse käesoleva määruse lisa kohaselt.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. jaanuar 2018

            Komisjoni nimel

            president

         Jean-Claude JUNCKER

      (1)  ELT L 309, 24.11.2009, lk 1.

      (2)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      (3)  Komisjoni 17. novembri 2016. aasta rakendusmäärus (EL) 2016/2016, millega muudetakse rakendusmäärust (EL) nr 540/2011 seoses toimeainete atseetamipriidi, bensoehappe, flasasulfurooni, mekoprop-P, mepanipüriimi, mesosulfurooni, propineebi, propoksükarbasooni, propüsamiidi, propikonasooli, Pseudomonas chlororaphis'e tüve MA 342, püraklostrobiini, kinoksüfeeni, tiaklopriidi, tiraami, tsiraami ja zoksamiidi heakskiidu kehtivusaja pikendamisega (ELT L 312, 18.11.2016, lk 21).

      (4)  Komisjoni 7. augusti 2013. aasta rakendusmäärus (EL) nr 762/2013, millega muudetakse rakendusmäärust (EL) nr 540/2011 seoses toimeainete kloropürifoss, metüülkloropürifoss, mankotseeb, maneeb, MCPA, MCPB ja metiraam heakskiidu kehtivusaja pikendamisega (ELT L 213, 8.8.2013, lk 14).

      (5)  Komisjoni 12. novembri 2013. aasta rakendusmäärus (EL) nr 1136/2013, millega muudetakse rakendusmäärust (EL) nr 540/2011 seoses toimeainete klotianidiini, dimoksüstrobiini, oksamüüli ja petoksamiidi heakskiitmise kehtivusaja pikendamisega (ELT L 302, 13.11.2013, lk 34).

      (6)  Komisjoni 30. jaanuari 2014. aasta rakendusmäärus (EL) nr 85/2014, millega muudetakse rakendusmäärust (EL) nr 540/2011 seoses toimeaine vaseühendid heakskiidu kehtivusaja pikendamisega (ELT L 28, 31.1.2014, lk 34).

      (7)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

      LISA
      Rakendusmääruse (EL) nr 540/2011 lisa A osa muudetakse järgmiselt:

                  1)

                  54. reas asendatakse propineebi käsitleva kande kuuendas veerus („Heakskiitmise aegumine“) kuupäev järgmisega: „31. jaanuar 2019“;

                  2)

                  55. reas asendatakse propüsamiidi käsitleva kande kuuendas veerus („Heakskiitmise aegumine“) kuupäev järgmisega: „31. jaanuar 2019“;

                  3)

                  57. reas asendatakse mekoprop-P-d käsitleva kande kuuendas veerus („Heakskiitmise aegumine“) kuupäev järgmisega: „31. jaanuar 2019“;

                  4)

                  58. reas asendatakse propikonasooli käsitleva kande kuuendas veerus („Heakskiitmise aegumine“) kuupäev järgmisega: „31. jaanuar 2019“;

                  5)

                  77. reas asendatakse zoksamiidi käsitleva kande kuuendas veerus („Heakskiitmise aegumine“) kuupäev järgmisega: „31. jaanuar 2019“;

                  6)

                  81. reas asendatakse püraklostrobiini käsitleva kande kuuendas veerus („Heakskiitmise aegumine“) kuupäev järgmisega: „31. jaanuar 2019“;

                  7)

                  111. reas asendatakse kloropürifossi käsitleva kande kuuendas veerus („Heakskiitmise aegumine“) kuupäev järgmisega: „31. jaanuar 2019“;

                  8)

                  112. reas asendatakse metüülkloropürifossi käsitleva kande kuuendas veerus („Heakskiitmise aegumine“) kuupäev järgmisega: „31. jaanuar 2019“;

                  9)

                  114. reas asendatakse mankotseebi käsitleva kande kuuendas veerus („Heakskiitmise aegumine“) kuupäev järgmisega: „31. jaanuar 2019“;

                  10)

                  115. reas asendatakse metiraami käsitleva kande kuuendas veerus („Heakskiitmise aegumine“) kuupäev järgmisega: „31. jaanuar 2019“;

                  11)

                  116. reas asendatakse oksamüüli käsitleva kande kuuendas veerus („Heakskiitmise aegumine“) kuupäev järgmisega: „31. jaanuar 2019“;

                  12)

                  121. reas asendatakse klotianidiini käsitleva kande kuuendas veerus („Heakskiitmise aegumine“) kuupäev järgmisega: „31. jaanuar 2019“;

                  13)

                  122. reas asendatakse petoksamiidi käsitleva kande kuuendas veerus („Heakskiitmise aegumine“) kuupäev järgmisega: „31. jaanuar 2019“;

                  14)

                  128. reas asendatakse dimoksüstrobiini käsitleva kande kuuendas veerus („Heakskiitmise aegumine“) kuupäev järgmisega: „31. jaanuar 2019“;

                  15)

                  277. reas asendatakse vaseühendeid käsitleva kande kuuendas veerus („Heakskiitmise aegumine“) kuupäev järgmisega: „31. jaanuar 2019“.


title: Nõukogu rakendusmäärus (EL) 2018/88, 22. jaanuar 2018, millega rakendatakse määrust (EL) 2017/2063 piiravate meetmete kohta seoses olukorraga Venezuelas

text:
               22.1.2018

               ET

               Euroopa Liidu Teataja

               LI 16/6

         NÕUKOGU RAKENDUSMÄÄRUS (EL) 2018/88,
   22. jaanuar 2018,
   millega rakendatakse määrust (EL) 2017/2063 piiravate meetmete kohta seoses olukorraga Venezuelas
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 13. novembri 2017. aasta määrust (EL) 2017/2063 piiravate meetmete kohta seoses olukorraga Venezuelas, (1) eriti selle artikli 17 lõiget 1,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:

               (1)

               Nõukogu võttis 13. novembril 2017 vastu määruse (EL) 2017/2063.

               (2)

               Nõukogu võttis 13. novembril 2017 vastu järeldused Venezuela kohta, kinnitades veel kord, et ainus kestlik meetod praeguse kriisiga tegelemiseks ja Venezuela rahva tungivatele vajadustele vastamiseks on konstruktiivne dialoog ja läbirääkimised.

               (3)

               Nõukogu, rõhutades oma muret riigis valitseva olukorra pärast, võttis vastu piiravad meetmed ning märkis, et kõnealuseid meetmeid kasutatakse järk-järgult ja paindlikult ning neid võib laiendada, suunates need isikute vastu, kes ei ole austanud demokraatlikke või õigusriigi põhimõtteid ning on toime pannud inimõiguste rikkumisi.

               (4)

               Võttes arvesse olukorra jätkuvat halvenemist Venezuelas, tuleks määruse (EL) 2017/2063 IV lisas esitatud füüsiliste ja juriidiliste isikute, üksuste ja asutuste, kelle suhtes kohaldatakse piiravaid meetmeid, loetellu lisada seitse isikut.

               (5)

               Määruse (EL) 2017/2063 IV lisa tuleks seetõttu vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) 2017/2063 IV lisa muudetakse vastavalt käesoleva määruse lisale.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. jaanuar 2018

            Nõukogu nimel

            eesistuja

         F. MOGHERINI

      (1)  ELT L 295, 14.11.2017, lk 21.

      LISA
      Määruse (EL) 2017/2063 IV lisas esitatud isikute ja üksuste loetellu lisatakse järgmised isikud.

                     Nimi

                     Tuvastamisandmed

                     Põhjused

                     Loetellu kandmise kuupäev

                     „1.

                     Néstor Luis Reverol Torres

                     Sünniaeg: 28. oktoober 1964

                     Sise-, justiits- ja rahuminister; Bolívari rahvuskaardi endine ülemjuhataja. Vastutab inimõiguste raskete rikkumiste ning demokraatliku opositsiooni allasurumise eest Venezuelas, sealhulgas poliitiliste meeleavalduste keelamise ja mahasurumise eest.

                     22.1.2018

                     2.

                     Gustavo Enrique González López

                     Sünniaeg: 2. november 1960

                     Bolívari riikliku luureteenistuse (SEBIN) ülem. Vastutab inimõiguste raskete rikkumiste (sealhulgas meelevaldne kinnipidamine, ebainimlik ja alandav kohtlemine ning piinamine) ja kodanikuühiskonna ja demokraatliku opositsiooni allasurumise eest Venezuelas.

                     22.1.2018

                     3.

                     Tibisay Lucena Ramírez

                     Sünniaeg: 26. aprill 1959

                     Riikliku valimisnõukogu (Consejo Nacional Electoral – CNE) esimees. Tema tegevus ja poliitika õõnestas Venezuelas demokraatiat ja õigusriigi põhimõtteid, muu hulgas aitas ta kaasa põhiseadusliku kogu loomisele, mistõttu ei tagatud CNE rolli erapooletu ja sõltumatu institutsioonina vastavalt Venezuela põhiseadusele.

                     22.1.2018

                     4.

                     Antonio José Benavides Torres

                     Sünniaeg: 13. juuni 1961

                     Pealinna piirkonna (Distrito Capital) valitsusjuht. Oli kuni 21. juunini 2017 Bolívari rahvuskaardi ülemjuhataja. Oli seotud kodanikuühiskonna ja demokraatliku opositsiooni allasurumisega Venezuelas ning vastutas temale alluva Bolívari rahvuskaardi poolt toime pandud inimõiguste raskete rikkumiste eest. Tema tegevus ja poliitika Bolívari rahvuskaardi ülemjuhatajana õõnestas Venezuelas õigusriigi põhimõtteid, sealhulgas juhtis Bolívari rahvuskaart korrapidamist tsiviilelanike demonstratsioonidel ning avaldas avalikult toetust sellele, et sõjaväekohtud peaksid tsiviilelanike üle kohut pidama.

                     22.1.2018

                     5.

                     Maikel José Moreno Pérez

                     Sünniaeg: 12. detsember 1965.

                     Venezuela ülemkohtu (Tribunal Supremo de Justicia) esimees ja endine aseesimees. Nendes ametites toetas ja soodustas valitsuse tegevust ja poliitikat, mis õõnestasid Venezuelas demokraatiat ja õigusriigi põhimõtteid, ning ta vastutab tegevuse ja avalduste eest, mille abil rahvuskogult võim usurpeeriti.

                     22.1.2018

                     6.

                     Tarek William Saab Halabi

                     Sünniaeg: 10. september 1963.

                     Venezuela riigiprokurör, kelle nimetas ametisse põhiseaduslik kogu. Selles ametis ning varasemalt ombudsmani ja vabariikliku moraalinõukogu esimehena õõnestas ta Venezuelas demokraatiat ja õigusriigi põhimõtteid, toetades avalikult valitsusvastaste isikute suhtes võetud meetmeid ning rahvuskogult pädevuste äravõtmist.

                     22.1.2018

                     7.

                     Diosdado Cabello Rondón

                     Sünniaeg: 15. aprill 1963.

                     Põhiseadusliku kogu liige ning Venezuela Ühendatud Sotsialistliku Partei esimene asepresident. On seotud Venezuelas demokraatia ja õigusriigi põhimõtete õõnestamisega, kasutas muu hulgas meediakanaleid poliitilise opositsiooni, teiste meediakanalite ja kodanikuühiskonna avalikuks ründamiseks ja ähvardamiseks.

                     22.1.2018“


title: Nõukogu rakendusmäärus (EL) 2018/87, 22. jaanuar 2018, millega rakendatakse määrust (EL) 2017/1509, mis käsitleb Korea Rahvademokraatliku Vabariigi vastu suunatud piiravaid meetmeid

text:
               22.1.2018

               ET

               Euroopa Liidu Teataja

               LI 16/1

         NÕUKOGU RAKENDUSMÄÄRUS (EL) 2018/87,
   22. jaanuar 2018,
   millega rakendatakse määrust (EL) 2017/1509, mis käsitleb Korea Rahvademokraatliku Vabariigi vastu suunatud piiravaid meetmeid
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 30. augusti 2017. aasta määrust (EL) 2017/1509, mis käsitleb Korea Rahvademokraatliku Vabariigi vastu suunatud piiravaid meetmeid ja millega tunnistatakse kehtetuks määrus (EÜ) nr 329/2007, (1) eriti selle artikli 47 lõiget 2,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:

               (1)

               Nõukogu võttis 30. augustil 2017 vastu määruse (EL) 2017/1509.

               (2)

               Võttes arvesse Korea Rahvademokraatliku Vabariigi (KRDV) jätkuvaid ja hoogustunud tuuma- ja ballistikaprogramme, millega rikutakse mitmest ÜRO Julgeolekunõukogu resolutsioonist tulenevaid KRDVi kohustusi, mida tõendab ka viimane 28. novembril 2017 toimunud KRDVi ballistilise raketi katsetus, tuleks määruse (EL) 2017/1509 XVI lisa isikute loetellu kanda 17 isikut.

               (3)

               Määruse (EL) 2017/1509 XVI lisa tuleks seetõttu vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) 2017/1509 XVI lisa muudetakse vastavalt käesoleva määruse lisale.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. jaanuar 2018

            Nõukogu nimel

            eesistuja

         F. MOGHERINI

      (1)  ELT L 224, 31.8.2017, lk 1.

      LISA
      Määruse (EL) 2017/1509 XVI lisa pealkirja „a) füüsilised isikud“ alla isikute loetellu lisatakse järgmised isikud:

                     Nimi (ja võimalikud teised nimed)

                     Tuvastamisandmed

                     Loetellu kandmise kuupäev

                     Põhjendus

                     „2.

                     CHOE Chan Il

                     22.1.2018

                     ÜRO poolt loetellu kantud üksuse Korea Heungjin Trading Company Dandongi büroo direktor. Teine ÜRO poolt loetellu kantud üksus KOMID kasutab Korea Heungjini kauplemiseks. ÜRO sanktsioonide komitee kandis KOMIDi loetellu 2009. aasta aprillis ja see on KRDV peamine relvakaupleja ning põhiline ballistiliste rakettide ja tavarelvastusega seotud kaupade ja seadmete eksportija.

                     3.

                     KIM Chol Nam

                     22.1.2018

                     Liidu poolt loetellu kantud Sobaeksu United Corpi Dandongi filiaali direktor. Korea Changgwang Trading Corporationi, mis on ÜRO ekspertide rühma poolt kindlaks tehtud kui KOMIDi varjunimi, Pekingi filiaali esindaja. Sanktsioonide komitee kandis KOMIDi loetellu 2009. aasta aprillis ja see on KRDV peamine relvakaupleja ning põhiline ballistiliste rakettide ja tavarelvastusega seotud kaupade ja seadmete eksportija.

                     4.

                     JON Chol Young

                     Passi number: 563410192
                     Diplomaat KRDV Angola saatkonnas
                     Sünniaeg: 30.4.1975

                     22.1.2018

                     Green Pine Associated Corporationi esindaja Angolas ja Angolasse akrediteeritud KRDV diplomaat.
                     ÜRO kandis Green Pine'i loetellu tegevuse eest, mis hõlmab ÜRO relvaembargo rikkumist. Samuti pidas Green Pine läbirääkimisi Angola sõjalaevade renoveerimise lepingute üle, millega eirati ÜRO Julgeolekunõukogu resolutsioonidega kehtestatud keelde.

                     5.

                     AN Jong Hyuk
                     teise nimega An Jong Hyok

                     Diplomaat KRDV Egiptuse saatkonnas
                     Sünniaeg: 14.3.1970
                     Passi number: 563410155

                     22.1.2018

                     Saeng Pil Trading Corporationi, mis on Green Pine Associated Corporationi varjunimi, esindaja ning KRDV diplomaat Egiptuses.
                     ÜRO kandis Green Pine'i loetellu tegevuse eest, mis hõlmab ÜRO relvaembargo rikkumist.
                     An Jong Hyukil olid volitused korraldada Saeng Pili nimel igasugust äritegevust, sealhulgas lepingute ja pangadokumentide allkirjastamine ja kohaldamine. See ettevõte on spetsialiseerunud sõjalavade ehitamisele ning elektroonilise side ja meresõiduseadmete projekteerimisele, tootmisele ja paigaldamisele.

                     6.

                     CHOL Yun

                     KRDV Hiina saatkonna kolmas sekretär

                     22.1.2018

                     ÜRO ekspertide rühm tegi kindlaks, et Chol Yun on KRDV ettevõtte General Precious Metali kontaktisik, kes oli seotud ÜRO poolt keelustatud tuumarelvadega seotud liitium-6 müügiga, ja KRDV diplomaat.
                     Liit on varem kindlaks teinud, et General Precious Metal on ÜRO poolt loetellu kantud üksuse Green Pine'i varjunimi.

                     7.

                     CHOE Kwang Hyok

                     22.1.2018

                     Choe Kwang Hyok töötas ÜRO poolt loetellu kantud üksuse Green Pine Associated Corporationi esindajana.
                     ÜRO ekspertide rühm tegi kindlaks, et Choe Kwang Hyok on ettevõtte Beijing King Helong International Trading Ltd, mis on Green Pine'i varjunimi, tegevjuht. Samuti tegi ÜRO ekspertide rühm kindlaks, et ta on ettevõtte Hongkong King Helong Int'l Trading Ltd direktor ning KRDV üksuse Korea Unhasu Trading Company Pekingi büroo esindaja, mis on mõlemad Green Pine'i varjunimed.

                     8.

                     KIM Chang Hyok
                     teise nimega James Jin või James Kim

                     Sünniaeg: 29.4.1963
                     Sünnikoht: Põhja-Hamgyong
                     Passi number: 472130058

                     22.1.2018

                     ÜRO ekspertide rühm tegi kindlaks, et Kim Chang Hyok on Pan Systems Pyongyangi esindaja Malaisias. Liit on Pan Systems Pyongyangi loetellu kandnud seoses katsega müüa relvi ja seotud materjale Eritreale, aidates sellega hoiduda ÜRO Julgeolekunõukogu kehtestatud sanktsioonidest. Peale selle kontrollib Pan Systemsit ÜRO poolt loetellu kantud luure üldbüroo (Reconaissance General Bureau) ja see töötab luure üldbüroo heaks.
                     On loonud loetellu kantud ettevõtte Pan Systems Pyongyang variettevõtte Glocom variettevõtete nimel mitmeid kontosid Malaysias.

                     9.

                     PARK Young Han

                     22.1.2018

                     Direktor ettevõttes Beijing New Technology, mis on ÜRO ekspertide rühma andmete kohaselt KOMIDi varifirma. Sanktsioonide komitee kandis KOMIDi loetellu 2009. aasta aprillis ja see on KRDV peamine relvakaupleja ning põhiline ballistiliste rakettide ja tavarelvastusega seotud kaupade ja seadmete eksportija.
                     Ettevõtte Guancaiweixing Trading Co., Ltd seaduslik esindaja. ÜRO ekspertide rühm tegi kindlaks, et tegu on vedajaga, kes saatis 2012. aasta augustis Eritreasse sõjalise otstarbega kaupade saadetise, mis kinni peeti.

                     10.

                     RYANG Su Nyo

                     Sünniaeg: 11.8.1959
                     Sünnikoht: Jaapan

                     22.1.2018

                     Pan Systems Pyongyangi direktor. Liit on Pan Systems Pyongyangi loetellu kandnud seoses katsega müüa relvi ja seotud materjale Eritreale, aidates sellega hoiduda ÜRO Julgeolekunõukogu kehtestatud sanktsioonidest. Peale selle kontrollib Pan Systemsit ÜRO poolt loetellu kantud luure üldbüroo (Reconaissance General Bureau) ja see töötab luure üldbüroo heaks.

                     11.

                     PYON Won Gun

                     Sünniaeg: 13.3.1968
                     Sünnikoht: Lõuna-Phyongan
                     Teenistuspassi nr: 836220035
                     Passi nr: 290220142

                     22.1.2018

                     Pan Systems Pyongyangi varifirma Glocomi direktor. Liit on Pan Systems Pyongyangi loetellu kandnud seoses katsega müüa relvi ja seotud materjale Eritreale, aidates sellega hoiduda ÜRO Julgeolekunõukogu kehtestatud sanktsioonidest. Peale selle kontrollib Pan Systemsit ÜRO poolt loetellu kantud luure üldbüroo (Reconaissance General Bureau) ja see töötab luure üldbüroo heaks.
                     Glocom reklaamib sõjaliste ja paramilitaarsete organisatsioonide jaoks mõeldud raadiosideseadmeid.
                     ÜRO ekspertide rühm tegi samuti kindlaks, et Pyon Won Gun on KRDV kodanik, kes töötab ettevõttes Pan Systems Pyongyang.

                     12.

                     PAE Won Chol

                     Sünniaeg: 30.8.1969
                     Sünnikoht: Pyongyang
                     Diplomaatilise passi nr: 654310150

                     22.1.2018

                     ÜRO ekspertide rühm tegi kindlaks, et Pae Won Chol on KRDV kodanik, kes töötab ettevõttes Pan Systems Pyongyang. Liit on Pan Systems Pyongyangi loetellu kandnud seoses katsega müüa relvi ja seotud materjale Eritreale, aidates sellega hoiduda ÜRO Julgeolekunõukogu kehtestatud sanktsioonidest. Peale selle kontrollib Pan Systemsit ÜRO poolt loetellu kantud luure üldbüroo (Reconaissance General Bureau) ja see töötab luure üldbüroo heaks.

                     13.

                     RI Sin Song

                     22.1.2018

                     ÜRO ekspertide rühm tegi kindlaks, et Ri Sin Song on KRDV kodanik, kes töötab ettevõttes Pan Systems Pyongyang. Liit on Pan Systems Pyongyangi loetellu kandnud seoses katsega müüa relvi ja seotud materjale Eritreale, aidates sellega hoiduda ÜRO Julgeolekunõukogu kehtestatud sanktsioonidest. Peale selle kontrollib Pan Systemsit ÜRO poolt loetellu kantud luure üldbüroo (Reconaissance General Bureau) ja see töötab luure üldbüroo heaks.

                     14.

                     KIM Sung Su

                     22.1.2018

                     ÜRO ekspertide rühm tegi kindlaks, et Kim Sung Su on Pan Systems Pyongyangi esindaja Hiinas. Liit on Pan Systems Pyongyangi loetellu kandnud seoses katsega müüa relvi ja seotud materjale Eritreale, aidates sellega hoiduda ÜRO Julgeolekunõukogu kehtestatud sanktsioonidest. Peale selle kontrollib Pan Systemsit ÜRO poolt loetellu kantud luure üldbüroo (Reconaissance General Bureau) ja see töötab luure üldbüroo heaks.

                     15.

                     KIM Pyong Chol

                     22.1.2018

                     ÜRO ekspertide rühm tegi kindlaks, et Kim Pyong Chol on KRDV kodanik, kes töötab ettevõttes Pan Systems Pyongyang. Liit on Pan Systems Pyongyangi loetellu kandnud seoses katsega müüa relvi ja seotud materjale Eritreale, aidates sellega hoiduda ÜRO Julgeolekunõukogu kehtestatud sanktsioonidest. Peale selle kontrollib Pan Systemsit ÜRO poolt loetellu kantud luure üldbüroo (Reconaissance General Bureau) ja see töötab luure üldbüroo heaks.

                     16.

                     CHOE Kwang Su

                     KRDV Lõuna Aafrika saatkonna kolmas sekretär
                     Sünniaeg: 20.4.1955
                     Passi nr: 381210143 (aegumistähtaeg: 3.6.2016)

                     22.1.2018

                     ÜRO ekspertide rühm tegi kindlaks, et Choe Kwang Su on Haegeumgang Trading Company esindaja. Selles ametis allkirjastas Choe Kwang Su KRDV ja Mosambiigi vahelise sõjalise koostöö lepingu, millega eirati ÜRO Julgeolekunõukogu resolutsioonidega kehtestatud keelde. Leping käsitles relvade ja relvadega seotud materjali tarnimist Monte Bingale, mis on Mosambiigi valitsuse kontrolli all olev ettevõte.

                     17.

                     PAK In Su
                     teise nimega Daniel Pak

                     Sünniaeg: 22.5.1957.
                     Sünnikoht: Põhja-Hamgyong
                     Diplomaatilise passi nr: 290221242

                     22.1.2018

                     ÜRO ekspertide rühm tegi kindlaks, et Pak In Su osales tegevuses, mis oli seotud söe müügiga KRDVst Malaisiasse, millega eirati ÜRO Julgeolekunõukogu resolutsioonidega kehtestatud keelde.

                     18.

                     SON Young-Nam

                     KRDV Bangladeshi saatkonna esimene sekretär

                     22.1.2018

                     ÜRO ekspertide rühm tegi kindlaks, et Son Young-Nam oli seotud kulla ja muude esemete smugeldamisega KRDVsse, millega eirati ÜRO Julgeolekunõukogu resolutsioonidega kehtestatud keelde.“


title: Komisjoni rakendusmäärus (EL) 2018/99, 22. jaanuar 2018, millega muudetakse rakendusmäärust (EL) 2015/2378 seoses automaatse teabevahetuse tõhususe iga-aastase hinnangu vormi ja edastamistingimustega ning liikmesriikide esitatavate statistiliste andmete loendiga nõukogu direktiivi 2011/16/EL hindamiseks

text:
               23.1.2018

               ET

               Euroopa Liidu Teataja

               L 17/29

         KOMISJONI RAKENDUSMÄÄRUS (EL) 2018/99,
   22. jaanuar 2018,
   millega muudetakse rakendusmäärust (EL) 2015/2378 seoses automaatse teabevahetuse tõhususe iga-aastase hinnangu vormi ja edastamistingimustega ning liikmesriikide esitatavate statistiliste andmete loendiga nõukogu direktiivi 2011/16/EL hindamiseks
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. veebruari 2011. aasta direktiivi 2011/16/EL maksustamisalase halduskoostöö kohta ja direktiivi 77/799/EMÜ kehtetuks tunnistamise kohta (1), eriti selle artikli 23 lõikeid 3 ja 4,
   ning arvestades järgmist:

               (1)

               Direktiivi 2011/16/EL artikli 23 lõikega 3 on ette nähtud, et liikmesriigid edastavad igal aastal komisjonile hinnangu automaatse teabevahetuse tõhususe kohta.

               (2)

               Direktiivi 2011/16/EL artikli 23 lõikega 4 on ette nähtud, et liikmesriigid esitavad direktiivi hindamiseks statistiliste andmete loendi.

               (3)

               See loend ei hõlma direktiivi 2011/16/EL artikli 8a kohast kohustuslikku automaatset teabevahetust, kuna komisjon kogub sellist teavet direktiivi 2011/16/EL artikli 21 lõike 5 alusel loodud keskregistrist.

               (4)

               Komisjoni rakendusmäärust (EL) 2015/2378 (2) tuleks seepärast vastavalt muuta.

               (5)

               Käesoleva määrusega ettenähtud meetmed on kooskõlas maksustamisalase halduskoostöö komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) 2015/2378 muudatused
   Rakendusmäärust (EL) 2015/2378 muudetakse järgmiselt:

               1)

               lisatakse artiklid 2c ja 2d:
               „Artikkel 2c
               Tõhususe iga-aastase hinnangu vorm ja edastamistingimused
               1.   Direktiivi 2011/16/EL artikli 23 lõike 3 kohase automaatse teabevahetuse tõhususe iga-aastase hinnangu ja saavutatud praktiliste tulemuste edastamise vorm on sätestatud käesoleva määruse VIII lisas.
               2.   Liikmesriigid edastavad komisjonile igal aastal enne 1. aprilli elektrooniliselt oma iga-aastase hinnangu, kasutades lõikes 1 osutatud vormi. Hinnang hõlmab eelmist kalendriaastat.
               Artikkel 2d
               Statistiliste andmete loend
               1.   Direktiivi 2011/16/EL artikli 23 lõike 4 kohane statistiliste andmete loend, mida on vaja igal kujul halduskoostöö tegemiseks peale kohustusliku automaatse teabevahetuse, on sätestatud käesoleva määruse IX lisas.
               Statistiliste andmete loend direktiivi 2011/16/EL artikli 8 lõike 1 kohase kohustusliku automaatse teabevahetuse jaoks on sätestatud käesoleva määruse X lisas.
               Statistiliste andmete loend direktiivi 2011/16/EL artikli 8 lõike 3a kohase kohustusliku automaatse teabevahetuse jaoks on sätestatud käesoleva määruse XI lisas.
               Statistiliste andmete loend direktiivi 2011/16/EL artikli 8aa kohase kohustusliku automaatse teabevahetuse jaoks on sätestatud käesoleva määruse XII lisas.
               2.   Liikmesriigid edastavad komisjonile igal aastal enne 1. aprilli elektrooniliselt vastavalt IX lisas sätestatud loendile eelmise kalendriaasta statistilised andmed igat liiki halduskoostöö kohta peale kohustusliku automaatse teabevahetuse.
               3.   Liikmesriigid edastavad komisjonile igal aastal enne 1. novembrit elektrooniliselt vastavalt X, XI ja XII lisas sätestatud loendile statistilised andmed kohustusliku automaatse teabevahetuse kohta.“;

               2)

               VIII, IX, X, XI ja XII lisa muudetakse vastavalt käesoleva määruse lisale.

         Artikkel 2
   Jõustumine ja kohaldamine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. jaanuar 2018

            Komisjoni nimel

            president

         Jean-Claude JUNCKER

      (1)  ELT L 64, 11.3.2011, lk 1.

      (2)  Komisjoni 15. detsembri 2015. aasta rakendusmäärus (EL) 2015/2378, milles sätestatakse nõukogu direktiivi 2011/16/EL (maksustamisalase halduskoostöö kohta) teatavate sätete üksikasjalikud rakenduseeskirjad ning millega tunnistatakse kehtetuks rakendusmäärus (EL) nr 1156/2012 (ELT L 332, 18.12.2015, lk 19).

      LISA
      Rakendusmäärusele (EL) 2015/2378 lisatakse järgmised lisad:
      „
            VIII LISA

               Artiklis 2c osutatud vorm

            Direktiivi 2011/16/EL artikli 23 lõike 3 kohane hinnangu vorm hõlmab järgmist teavet:

                        —

                        küsimustikule vastuseid andva liikmesriigi tunnus

                        —

                        teabe kättesaadavus liikmesriigis

                        —

                        jälgimine, kas on saadetud kahepoolset tagasisidet vastavalt artikli 14 lõikele 2

                        —

                        automaatse teabevahetuse tõhusus:

                                    —

                                    saadud teabe töötlemine ja peamised tehnilised (IT) probleemid

                                    —

                                    saadud teabe kvaliteet koos vastuvõtjate/poolte tunnustega; teabe sisuga seotud probleemid ja sellega seotud ettepanekud

                                    —

                                    nõuetele vastav teabe kasutamine ja tõhusus, sh teabe põhimõtteline kasulikkus; teabe praegune ja tulevane kasutamine; teabe kasutamine maksuvaldkonna järgi; halduskoostöö paranemine tänu saadud teabe kasutamisele

                                    —

                                    saadud praktilised tulemused koos lõpliku tulemiga (sh eriprojektid); eriprojektidest saadud konkreetsed tulemid; haldus- ja muud asjakohased kulud, mis on seotud automaatse teabevahetuse väljatöötamise ja rakendamisega; automaatse teabevahetuse korduvate operatsioonide halduskulud; muud asjakohased kulud maksukohustuse täitmiseks; positiivsed ja negatiivsed kogemused; peamised kohtuvaidlusi ja -menetlusi tekitavad aspektid

                                    —

                                    asjaomastele liikmesriikidele riikidepõhiste aruannete edastamise kohustuse täitmise määr (teiste liikmesriikide maksuhalduritelt saadud riikidepõhiste aruannete arv/teiste liikmesriikide maksuhalduritelt saadaolevate riikidepõhiste aruannete arv)

                                    —

                                    riikidepõhiste aruannete esitamise kohustuse täitmise määr aruandekohustuslike üksuste puhul (saadud riikidepõhiste aruannete arv/saadaolevate riikidepõhiste aruannete arv)

                                    —

                                    loetelu kõigist jurisdiktsioonidest, kus resideerivad ELis asuvate aruandekohustuslike üksuste lõplikud emaüksused, kuid mille puhul ei ole esitatud või vahetatud täielikke riikidepõhiseid aruandeid

            IX LISA

               Artiklis 2d osutatud loetelu

            Direktiivi 2011/16/EL artikli 23 lõike 4 kohaselt nõutud statistilised andmed muude halduskoostöö vormide kui automaatse teabevahetuse kohta hõlmavad järgmist teavet:

                        —

                        liikmesriigi tunnus

                        —

                        aasta

                        —

                        A osa: teabevahetuse statistilised andmed liikmesriikide kaupa

                                    —

                                    taotuse alusel toimunud teabevahetuse kohta (direktiivi 2011/16/EL artiklid 5, 6, 7)

                                                —

                                                saadetud päringute arv

                                                —

                                                saadud vastuste arv

                                                —

                                                kuue kuu jooksul saadud täielike vastuste arv

                                                —

                                                vastuste arv, mille puhul saadi teave (osaline või täielik) kahe kuu jooksul

                                                —

                                                saadud päringute arv

                                                —

                                                saadetud vastuste arv

                                                —

                                                keeldumiste arv direktiivi 2011/16/EL artikli 17 alusel

                                    —

                                    omaalgatusliku teabevahetuse kohta (direktiivi 2011/16/EL artiklid 9 ja 10)

                                                —

                                                omaalgatusliku teabevahetuse raames saadetud teadete arv

                                                —

                                                omaalgatusliku teabevahetuse raames saadud teadete arv

                                                —

                                                saadetud piiriüleste eelotsuste arv

                                                —

                                                saadud piiriüleste eelotsuste arv

                                                —

                                                saadetud ühepoolsete siirdehinna eelkokkulepete arv

                                                —

                                                saadud ühepoolsete siirdehinna eelkokkulepete arv

                        —

                        B osa: halduskoostöö muude vormide statistilised andmed

                                    —

                                    haldusasutuste ametiruumides viibimise ja haldusuurimistes osalemise kohta (direktiivi 2011/16/EL artikkel 11)

                                                —

                                                haldusasutuste ametiruumides viibimiste ja haldusuurimistes osalemiste arv

                                    —

                                    üheaegsete kontrollide kohta (direktiivi 2011/16/EL artikkel 12)

                                                —

                                                liikmesriigi algatatud üheaegsete kontrollide arv

                                                —

                                                üheaegsete kontrollide arv, milles liikmesriik on osalenud

                                    —

                                    teatamistaotluste kohta (direktiivi 2011/16/EL artikkel 13)

                                                —

                                                saadetud teatamistaotluste arv

                                                —

                                                saadud teatamistaotluste arv

                                    —

                                    tagasiside kohta (direktiivi 2011/16/EL artikkel 14)

                                                —

                                                saadetud tagasisidetaotluste arv

                                                —

                                                saadud tagasisideteadete arv

                                                —

                                                saadud tagasisidetaotluste arv

                                                —

                                                saadetud tagasisideteadete arv

                        —

                        C osa: statistilised andmed halduskoostööst tuleneva hinnangulise lisatulu või määratud maksude suurenemise kohta Selles osas esitatav teave on vabatahtlik.

                                    —

                                    taotluse alusel saadud teabevahetusest

                                    —

                                    omaalgatuslikust teabevahetusest

                                    —

                                    üheaegsete kontrollide tagajärjel

                                    —

                                    summa kokku ja juhtumite arv.

            X LISA

               Artiklis 2d osutatud loetelu

            Direktiivi 2011/16/EL artikli 23 lõike 4 kohaselt nõutud statistilised andmed kõnealuse direktiivi artikli 8 lõikes 1 viidatud tulu ja kapitali kategooriaid käsitleva kohustusliku automaatse teabevahetuse kohta hõlmavad järgmist teavet:

                        —

                        kõigi direktiivi 2011/16/EL artikli 8 lõikes 1 viidatud tulu ja kapitali kategooriate puhul: statistilised andmed sõnumite ja maksumaksjate kohta

                        —

                        palgatulu ja juhtide tasude puhul: statistilised andmed sõnumi ja saaja, sõnumi ja maksja, saaja ja suhte, maksja ja suhte, saaja ja sissetuleku kohta

                        —

                        pensionide puhul: statistilised andmed sõnumi ja saaja, sõnumi ja maksja, saaja, maksja, sissetuleku kohta

                        —

                        elukindlustustoodete puhul: statistilised andmed sõnumi ja kindlustuslepingu, kindlustuslepingu üldandmete ja sündmuse kohta

                        —

                        kinnisomandi ja kinnisvaratulu puhul: statistilised andmed sõnumi ja osalise, osalise üldandmete, kinnisomandi arvu ja väärtuse, tehingute arvu ja väärtuse, laenusündmuste arvu ja väärtuse, omandiõigusega seotud sissetulekute arvu ja väärtuse kohta

                        —

                        sõnumite staatuse puhul: statistilised andmed sõnumite vastuvõtmise või tagasilükkamise kohta ja saadud sõnumites leitud vigade kohta

                        —

                        andmeteta sõnumite puhul: statistilised andmed andmeteta sõnumite vastuvõtmise kohta.

            XI LISA

               Artiklis 2d osutatud loetelu

            Direktiivi 2011/16/EL artikli 23 lõikes 4 kohased statistilised andmed kõnealuse direktiivi artikli 8 lõike 3a kohaselt nõutud kohustusliku automaatse teabevahetuse kohta hõlmavad järgmist teavet:

                        —

                        iga sõnumi puhul statistilised andmed päritolu- ja sihtriigi kohta, esitatud andmike arv kokku, maksete summa kokku

                        —

                        iga päritoluriigi puhul aruanded esitanud finantsasutuste arv kokku, maksete summa kokku

                        —

                        iga üksiku konto puhul kontoomanike arv, maksekategooria, summa maksekategooria kohta

                        —

                        iga konto puhul statistilised andmed kontoomaniku kategooria kohta, kontoomaniku maksukohustuslase identifitseerimisnumber või selle toimiv ekvivalent, kontoomaniku asukohariik, füüsiline isik kontoomanikuna, suletud konto, seisev konto

                        —

                        iga kontoomaniku puhul statistilised andmed kontrolliva isiku kohta, kontrolliva isiku maksukohustuslase identifitseerimisnumber või selle toimiv ekvivalent, kontrolliva isiku asukohariik, füüsiline isik kontrolliva isikuna.

            XII LISA

               Artiklis 2d osutatud loetelu

            Direktiivi 2011/16/EL artikli 23 lõike 4 kohased statistilised andmed kõnealuse direktiivi artikli 8aa kohaselt nõutud kohustusliku automaatse teabevahetuse kohta hõlmavad järgmist teavet:

                        —

                        aruandekohustuslikelt üksustelt saadud riikidepõhiste aruannete arv

                        —

                        aruandekohustuslike üksuste poolt esitada tulevate, kuid mitte kätte saadud või ainult osaliselt esitatud riikidepõhiste aruannete arv, jaotus lõplike emaüksuste jurisdiktsioonide kaupa

                        —

                        teistelt liikmesriikidelt saadud riikidepõhiste aruannete arv

                        —

                        teiste liikmesriikide poolt esitada tulevate, kuid mitte kätte saadud riikidepõhiste aruannete arv

                        —

                        teistele liikmesriikidele saadetud riikidepõhiste aruannete arv.

                  “


title: Komisjoni rakendusmäärus (EL) 2018/95, 9. jaanuar 2018, millega registreeritakse kaitstud päritolunimetuste ja kaitstud geograafiliste tähiste registris nimetus [„Slavonski med“ (KPN)]

text:
               23.1.2018

               ET

               Euroopa Liidu Teataja

               L 17/9

         KOMISJONI RAKENDUSMÄÄRUS (EL) 2018/95,
   9. jaanuar 2018,
   millega registreeritakse kaitstud päritolunimetuste ja kaitstud geograafiliste tähiste registris nimetus [„Slavonski med“ (KPN)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Horvaatia taotlus registreerida nimetus „Slavonski med“ (2).

               (2)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Slavonski med“ registreerida,

         ON VASTU VÕTNUD KÄESOLEVA MÄÄRUSE:
   Artikkel 1
   Nimetus „Slavonski med“ (KPN) registreeritakse.
   Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.4 „muud loomse päritoluga tooted (munad, mesi, mitmesugused piimatooted (v.a või) jne)“ kuuluva tootena.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. jaanuar 2018

            Komisjoni nimel

            presidendi eest

            komisjoni liige

         Phil HOGAN

      (1)  ELT L 343, 14.12.2012, lk 1.

      (2)  ELT C 292, 2.9.2017, lk 7.

      (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2018/106, 10. jaanuar 2018, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Saint-Nectaire“ (KPN)]

text:
               24.1.2018

               ET

               Euroopa Liidu Teataja

               L 19/3

         KOMISJONI RAKENDUSMÄÄRUS (EL) 2018/106,
   10. jaanuar 2018,
   millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Saint-Nectaire“ (KPN)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Prantsusmaa taotluse saada heakskiit komisjoni määrusega (EÜ) nr 1107/96 (2) (muudetud määrusega (EL) 2015/1003) (3) registreeritud kaitstud päritolunimetuse „Saint-Nectaire“ spetsifikaadi muudatusele.

               (2)

               Prantsuse ametiasutused teatasid 7. märtsi 2017. aasta kirjas komisjonile, et kooskõlas 15. veebruari 2017. aasta korraldusega, milles käsitletakse kaitstud päritolunimetust „Saint-Nectaire“ (avaldatud Prantsuse Vabariigi ametlikus teatajas 23. veebruaril 2017), on määruse (EL) nr 1151/2012 artikli 15 lõike 4 kohane üleminekuperiood kuni 31. detsembrini 2021 kehtestatud kahele ettevõtjale, kes tegutsevad Prantsusmaa territooriumil ja vastavad kõnealuse artikli tingimustele. Riikliku vastuväite esitamise menetluse raames esitasid kõnealused ettevõtjad, kes olid toodet „Saint-Nectaire“ pidevalt ja õiguspäraselt turustanud vähemalt viie aasta jooksul enne taotluse esitamist, vastuväite seoses loomade arvu vähendamisega majapidamise peamise söödamaa hektari kohta 1,4 LÜ-lt 1,3 LÜ-ni. Asjaomased ettevõtjad on järgmised: GAEC Noilhat (Noilhat 63690 Tauves) ja GAEC de l'Eau verte, (Lamur, 63113 Picherande).

               (3)

               Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas
                   (4).

               (4)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

         ON VASTU VÕTNUD KÄESOLEVA MÄÄRUSE:
   Artikkel 1

      Euroopa Liidu Teatajas avaldatud nimetuse „Saint-Nectaire“ (KPN) spetsifikaadi muudatus kiidetakse heaks.
   Artikkel 2
   Artiklist 1 tuleneva kaitse rakendamisel kohaldatakse üleminekuperioodi, mille Prantsusmaa on kooskõlas 15. veebruari 2017. aasta korraldusega, milles käsitletakse kaitstud päritolunimetust „Saint-Nectaire“ (avaldatud Prantsuse Vabariigi ametlikus teatajas 23. veebruaril 2017), ja määruse (EL) nr 1151/2012 artikli 15 lõike 4 alusel kehtestanud kõnealuse artikli tingimustele vastavatele ettevõtjatele.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. jaanuar 2018

            Komisjoni nimel

            presidendi eest

            komisjoni liige

         Phil HOGAN

      (1)  ELT L 343, 14.12.2012, lk 1.

      (2)  Komisjoni 12. juuni 1996. aasta määrus (EÜ) nr 1107/96 geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras (EÜT L 148, 21.6.1996, lk 1).

      (3)  Komisjoni 22. juuni 2015. aasta rakendusmäärus (EL) 2015/1003, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Saint-Nectaire (KPN)] (ELT L 161, 26.6.2015, lk 6).

      (4)  ELT C 299, 9.9.2017, lk 7.


title: Komisjoni rakendusmäärus (EL) 2018/107, 12. jaanuar 2018, millega registreeritakse kaitstud päritolunimetuste ja kaitstud geograafiliste tähiste registris nimetus [„Jajca izpod Kamniških planin“ (KGT)]

text:
               24.1.2018

               ET

               Euroopa Liidu Teataja

               L 19/5

         KOMISJONI RAKENDUSMÄÄRUS (EL) 2018/107,
   12. jaanuar 2018,
   millega registreeritakse kaitstud päritolunimetuste ja kaitstud geograafiliste tähiste registris nimetus [„Jajca izpod Kamniških planin“ (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Sloveenia taotlus registreerida nimetus „Jajca izpod Kamniških planin“ (2).

               (2)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Jajca izpod Kamniških planin“ registreerida,

         ON VASTU VÕTNUD KÄESOLEVA MÄÄRUSE:
   Artikkel 1
   Nimetus „Jajca izpod Kamniških planin“ (KGT) registreeritakse.
   Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.4 „muud loomse päritoluga tooted (munad, mesi, mitmesugused piimatooted (v.a või) jne)“ kuuluva tootena.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. jaanuar 2018

            Komisjoni nimel

            presidendi eest

            komisjoni liige

         Phil HOGAN

      (1)  ELT L 343, 14.12.2012, lk 1.

      (2)  ELT C 296, 7.9.2017, lk 20.

      (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2018/112, 24. jaanuar 2018, millega pikendatakse madala riskitasemega toimeaine laminariini heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst )

text:
               25.1.2018

               ET

               Euroopa Liidu Teataja

               L 20/3

         KOMISJONI RAKENDUSMÄÄRUS (EL) 2018/112,
   24. jaanuar 2018,
   millega pikendatakse madala riskitasemega toimeaine laminariini heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 22 lõiget 1 koostoimes artikli 20 lõikega 1,
   ning arvestades järgmist:

               (1)

               Komisjoni direktiiviga 2005/3/EÜ (2) lisati toimeaine laminariin nõukogu direktiivi 91/414/EMÜ (3) I lisasse.

               (2)

               Direktiivi 91/414/EMÜ I lisas esitatud toimeaineid käsitatakse määruse (EÜ) nr 1107/2009 kohaselt heaks kiidetuna ja need on loetletud komisjoni rakendusmääruse (EL) nr 540/2011 (4) lisa A osas.

               (3)

               Toimeaine laminariini heakskiit, nagu on sätestatud rakendusmääruse (EL) nr 540/2011 lisa A osas, aegub 31. juulil 2018.

               (4)

               Komisjoni rakendusmääruse (EL) nr 844/2012 (5) artikli 1 kohaselt on kõnealuses artiklis sätestatud ajavahemikus esitatud taotlus pikendada laminariini heakskiitu.

               (5)

               Taotleja esitas täiendavad toimikud, mis on nõutud vastavalt rakendusmääruse (EL) nr 844/2012 artiklile 6. Referentliikmesriik leidis, et taotlus on täielik.

               (6)

               Referentliikmesriik koostas kaasreferentliikmesriigiga konsulteerides pikendamise hindamise aruande ning esitas selle 22. aprillil 2016 Euroopa Toiduohutusametile (edaspidi „toiduohutusamet“) ja komisjonile.

               (7)

               Toiduohutusamet edastas pikendamise hindamise aruande taotlejale ja liikmesriikidele märkuste esitamiseks ning edastas laekunud märkused komisjonile. Toiduohutusamet tegi täiendava koondtoimiku ka üldsusele kättesaadavaks.

               (8)

               3. mail 2017 esitas toiduohutusamet komisjonile oma järelduse (6) selle kohta, kas võib eeldada, et toimeaine laminariin vastab määruse (EÜ) nr 1107/2009 artiklis 4 sätestatud heakskiitmise kriteeriumidele. Komisjon esitas pikendamise esialgse aruande laminariini kohta alalisele taime-, looma-, toidu- ja söödakomiteele 5. oktoobril 2017.

               (9)

               Taotlejale anti võimalus esitada pikendamisaruande kohta märkusi.

               (10)

               Vähemalt ühe laminariini sisaldava taimekaitsevahendi ühe või mitme iseloomuliku kasutusviisiga seoses on leidnud kinnitust, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud. Seepärast on asjakohane laminariini heakskiitu pikendada.

               (11)

               Laminariini heakskiidu pikendamist käsitlev riskihindamine põhineb piiratud arvul iseloomulikel kasutusviisidel, mis siiski ei sea piiranguid nendele kasutusviisidele, mida laminariini sisaldavate taimekaitsevahendite puhul võidakse lubada. Seega on asjakohane kaotada üksnes enesekaitsemehhanisme esile kutsuva ainena kasutamise piirang.

               (12)

               Peale selle leiab komisjon, et laminariin on madala riskitasemega toimeaine vastavalt määruse (EÜ) nr 1107/2009 artiklile 22. Laminariin ei ole probleemne aine ja vastab tingimustele, mis on sätestatud määruse (EÜ) nr 1107/2009 II lisa punktis 5. Laminariin on looduslikult pruunvetikates esinev polüsahhariid. Määruse (EÜ) nr 1107/2009 kohaselt heaks kiidetud kasutusviisidest tulenev inimeste, loomade ja keskkonna eeldatav täiendav kokkupuude ainega on võrreldes loodusliku kokkupuutega väheoluline.

               (13)

               Seepärast on asjakohane pikendada laminariini kui madala riskitasemega aine heakskiitu.

               (14)

               Määruse (EÜ) nr 1107/2009 artikli 20 lõike 3 kohaselt ja koostoimes artikli 13 lõikega 4 tuleks rakendusmääruse (EL) nr 540/2011 lisa vastavalt muuta.

               (15)

               Komisjoni rakendusmäärusega (EL) 2017/841 (7) pikendati laminariini heakskiidu kehtivusaega, et pikendamismenetluse saaks lõpule viia enne kõnealuse aine heakskiidu aegumist. Ent kuna heakskiidu pikendamise otsus võeti vastu enne pikendatud kehtivusaja lõppkuupäeva, tuleks käesolevat määrust kohaldada alates 1. märtsist 2018.

               (16)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiidu pikendamine
   Madala riskitasemega toimeaine laminariini heakskiidu kehtivusaega pikendatakse vastavalt I lisale.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 3
   Jõustumine ja kohaldamise alguskuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. märtsist 2018.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. jaanuar 2018

            Komisjoni nimel

            president

         Jean-Claude JUNCKER

      (1)  ELT L 309, 24.11.2009, lk 1.

      (2)  Komisjoni 19. jaanuari 2005. aasta direktiiv 2005/3/EÜ, millega muudetakse nõukogu direktiivi 91/414/EMÜ, et lisada toimeained imasosulfuroon, laminariin, metoksüfenosiid ja S-metolakrool (ELT L 20, 22.1.2005, lk 19).

      (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).

      (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

      (6)  EFSA Journal 2014; 12(10): 3868.

      (7)  Komisjoni 17. mai 2017. aasta rakendusmäärus (EL) 2017/841, millega muudetakse rakendusmäärust (EL) nr 540/2011 seoses toimeainete α-tsüpermetriini, Ampelomyces quisqualis'e tüve AQ 10, benalaksüüli, bentasooni, bifenasaadi, bromoksüniili, karfentrasoon-etüüli, kloroprofaami, tsüasofamiidi, desmedifaami, dikvaadi, DPX KE 459 (metüülflupüürsulfurooni), etoksasooli, famoksadooni, fenamidooni, flumioksasiini, foraamsulfurooni, Gliocladium catenulatum'i tüve J1446, imasamoksi, isoksaflutooli, laminariini, metalaksüül-M-i, metoksüfenosiidi, milbemektiini, oksasulfurooni, pendimetaliini, fenmedifaami, pümetrosiini, S-metolakloori ja trifloksüstrobiini heakskiidu kehtivusaja pikendamisega (ELT L 125, 18.5.2017, lk 12).

      I LISA

                  Tavanimetus, tunnuskoodid

                  IUPACi nimetus

                  Puhtus (1)

                  Heakskiitmise kuupäev

                  Heakskiidu aegumine

                  Erisätted

                  Laminariin
                  CASi nr 9008-22–4
                  CIPACi nr 671

                  (1→3)-β-D-glükaan
                  (vastavalt IUPACi ja IUB biokeemia nomenklatuuri ühiskomiteele)

                  ≥ 860 g/kg kuivaines (TC)

                  1. märts 2018

                  28. veebruar 2033

                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse laminariini kohta koostatud pikendamisaruande järeldusi, eelkõige selle I ja II liidet.
                  Vajaduse korral hõlmavad kasutustingimused riskivähendusmeetmete võtmist.

         (1)  Täiendavad andmed toimeaine identifitseerimiseks ja toimeaine omadused on esitatud pikendamisaruandes.

      II LISA
      Rakendusmääruse (EL) nr 540/2011 lisa muudetakse järgmiselt.

                  1)

                  A osast jäetakse välja kanne 95 laminariini kohta.

                  2)

                  D osasse lisatakse järgmine kanne:

                     Number

                     Tavanimetus, tunnuskoodid

                     IUPACi nimetus

                     Puhtus (1)

                     Heakskiitmise kuupäev

                     Heakskiidu aegumine

                     Erisätted

                     „12

                     Laminariin
                     CASi nr 9008-22–4
                     CIPACi nr 671

                     (1→3)-β-D-glükaan
                     (vastavalt IUPACi ja IUB biokeemia nomenklatuuri ühiskomiteele)

                     ≥ 860 g/kg kuivaines (TC)

                     1. märts 2018

                     28. veebruar 2033

                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse laminariini kohta koostatud pikendamisaruande järeldusi, eelkõige selle I ja II liidet.
                     Vajaduse korral hõlmavad kasutustingimused riskivähendusmeetmete võtmist.“

         (1)  Täiendavad andmed toimeaine identifitseerimiseks ja toimeaine omadused on esitatud pikendamisaruandes.


title: Komisjoni rakendusmäärus (EL) 2018/111, 12. jaanuar 2018, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Bayerisches Rindfleisch“ / „Rindfleisch aus Bayern“ (KGT)]

text:
               25.1.2018

               ET

               Euroopa Liidu Teataja

               L 20/1

         KOMISJONI RAKENDUSMÄÄRUS (EL) 2018/111,
   12. jaanuar 2018,
   millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Bayerisches Rindfleisch“ / „Rindfleisch aus Bayern“ (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Määruse (EL) nr 1151/2012 artikli 53 lõike 1 esimese lõigu kohaselt vaatas komisjon läbi Saksamaa taotluse saada heakskiit komisjoni määrusega (EL) nr 273/2011 (2) registreeritud kaitstud geograafilise tähise „Bayerisches Rindfleisch“ / „Rindfleisch aus Bayern“ spetsifikaadi muudatusele.

               (2)

               Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas
                   (3).

               (3)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

         ON VASTU VÕTNUD KÄESOLEVA MÄÄRUSE:
   Artikkel 1

      Euroopa Liidu Teatajas avaldatud nimetuse „Bayerisches Rindfleisch“ / „Rindfleisch aus Bayern“ (KGT) spetsifikaadi muudatus kiidetakse heaks.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. jaanuar 2018

            Komisjoni nimel

            presidendi eest

            komisjoni liige

         Phil HOGAN

      (1)  ELT L 343, 14.12.2012, lk 1.

      (2)  Komisjoni 21. märtsi 2011. aasta rakendusmäärus (EL) nr 273/2011, millega registreeritakse kaitstud päritolunimetuste ja kaitstud geograafiliste tähiste registris nimetus [„Bayerisches Rindfleisch“/„Rindfleisch aus Bayern“ (KGT)] (ELT L 76, 22.3.2011, lk 36).

      (3)  ELT C 302, 13.9.2017, lk 3.


title: Komisjoni rakendusmäärus (EL) 2018/113, 24. jaanuar 2018, millega pikendatakse toimeaine atseetamipriidi heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst )

text:
               25.1.2018

               ET

               Euroopa Liidu Teataja

               L 20/7

         KOMISJONI RAKENDUSMÄÄRUS (EL) 2018/113,
   24. jaanuar 2018,
   millega pikendatakse toimeaine atseetamipriidi heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 20 lõiget 1,
   ning arvestades järgmist:

               (1)

               Komisjoni direktiiviga 2004/99/EÜ (2) lisati toimeaine atseetamipriid nõukogu direktiivi 91/414/EMÜ (3) I lisasse.

               (2)

               Direktiivi 91/414/EMÜ I lisasse kantud toimeained loetakse määruse (EÜ) nr 1107/2009 alusel heaks kiidetuks ja need on loetletud komisjoni rakendusmääruse (EL) nr 540/2011 (4) lisa A osas.

               (3)

               Toimeaine atseetamipriidi heakskiit, nagu on sätestatud rakendusmääruse (EL) nr 540/2011 lisa A osas, aegub 30. aprillil 2018.

               (4)

               Komisjoni rakendusmääruse (EL) nr 844/2012 (5) artikli 1 kohaselt on kõnealuses artiklis sätestatud ajavahemiku jooksul esitatud taotlus atseetamipriidi heakskiidu pikendamiseks.

               (5)

               Taotleja esitas täiendavad toimikud, mis on nõutud vastavalt rakendusmääruse (EL) nr 844/2012 artiklile 6. Referentliikmesriik leidis, et taotlus on täielik.

               (6)

               Referentliikmesriik koostas kaasreferentliikmesriigiga konsulteerides pikendamise hindamise aruande ning esitas selle 27. novembril 2015 Euroopa Toiduohutusametile (edaspidi „toiduohutusamet“) ja komisjonile.

               (7)

               Toiduohutusamet edastas pikendamise hindamise aruande taotlejale ja liikmesriikidele märkuste esitamiseks ning edastas laekunud märkused komisjonile. Toiduohutusamet tegi täiendava koondtoimiku ka üldsusele kättesaadavaks.

               (8)

               19. oktoobril 2016 esitas toiduohutusamet komisjonile oma järelduse (6) selle kohta, kas võib eeldada, et atseetamipriid vastab määruse (EÜ) nr 1107/2009 artiklis 4 sätestatud heakskiitmise kriteeriumidele. Komisjon esitas pikendamise esialgse aruande atseetamipriidi kohta alalisele taime-, looma-, toidu- ja söödakomiteele 23. jaanuaril 2017.

               (9)

               Taotlejale anti võimalus esitada pikendamise esialgse aruande kohta märkusi.

               (10)

               Vähemalt ühe atseetamipriidi sisaldava taimekaitsevahendi ühe või mitme iseloomuliku kasutusviisiga seoses on leidnud kinnitust, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud. Seepärast on asjakohane atseetamipriidi heakskiitu pikendada.

               (11)

               Atseetamipriidi heakskiidu pikendamist käsitlev riskihindamine põhineb piiratud arvul iseloomulikel kasutusviisidel, mis siiski ei sea piiranguid nendele kasutusviisidele, mida atseetamipriidi sisaldavate taimekaitsevahendite puhul võidakse lubada. Seega on asjakohane üksnes insektitsiidina kasutamise piirang kaotada.

               (12)

               Rakendusmääruse (EL) nr 540/2011 lisa tuleks vastavalt muuta.

               (13)

               Komisjoni rakendusmäärusega (EL) 2016/2016 (7) pikendati atseetamipriidi heakskiidu kehtivusaega 30. aprillini 2018, et pikendamise saaks lõpule viia enne kõnealuse aine heakskiidu aegumist. Ent kuna heakskiidu pikendamise otsus võeti vastu enne pikendatud kehtivusaja lõppkuupäeva, tuleks käesolevat määrust kohaldada alates 1. märtsist 2018.

               (14)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiidu pikendamine
   Toimeaine atseetamipriidi heakskiidu kehtivusaega pikendatakse vastavalt I lisale.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 3
   Jõustumine ja kohaldamise alguskuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. märtsist 2018.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. jaanuar 2018

            Komisjoni nimel

            president

         Jean-Claude JUNCKER

      (1)  ELT L 309, 24.11.2009, lk 1.

      (2)  Komisjoni 1. oktoobri 2004. aasta direktiiv 2004/99/EÜ, millega muudetakse nõukogu direktiivi 91/414/EMÜ toimeainete atseetamipriidi ja tiaklopriidi lisamisega (ELT L 309, 6.10.2004, lk 6).

      (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).

      (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

      (6)  EFSA Journal 2016; 14(11): 4610. Kättesaadav internetis: www.efsa.europa.eu.

      (7)  Komisjoni 17. novembri 2016. aasta rakendusmäärus (EL) 2016/2016, millega muudetakse rakendusmäärust (EL) nr 540/2011 seoses toimeainete atseetamipriidi, bensoehappe, flasasulfurooni, mekoprop-P, mepanipüriimi, mesosulfurooni, propineebi, propoksükarbasooni, propüsamiidi, propikonasooli, Pseudomonas chlororaphis'e tüve MA 342, püraklostrobiini, kinoksüfeeni, tiaklopriidi, tiraami, tsiraami ja zoksamiidi heakskiidu kehtivusaja pikendamisega (ELT L 312, 18.11.2016, lk 21).

      I LISA

                  Tavanimetus, tunnuskoodid

                  IUPACi nimetus

                  Puhtus (1)

                  Heakskiitmise kuupäev

                  Heakskiidu aegumine

                  Erisätted

                  Atseetamipriid
                  CASi nr 135410-20–7
                  CIPACi nr 649

                  (E)-N1-[(6-kloro-3-püridüül)metüül]-N2-tsüano-N1-metüülatseetamidiin

                  ≥ 990 g/kg

                  1. märts 2018

                  28. veebruar 2033

                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse atseetamipriidi heakskiidu pikendamist käsitleva aruande järeldusi, eriti selle I ja II liidet.
                  Üldhindamisel pööravad liikmesriigid erilist tähelepanu:

                              —

                              veeorganismidele, mesilastele ja teistele sihtrühma mittekuuluvatele lülijalgsetele avalduvale riskile;

                              —

                              lindudele ja imetajatele avalduvale riskile;

                              —

                              tarbijatele avalduvale riskile;

                              —

                              käitlejate ohutusele.

                        Vajaduse korral hõlmavad kasutustingimused riskivähendusmeetmete võtmist.

         (1)  Täiendavad andmed toimeaine identifitseerimiseks ja toimeaine omadused on esitatud heakskiidu pikendamist käsitlevas aruandes.

      II LISA
      Rakendusmääruse (EL) nr 540/2011 lisa muudetakse järgmiselt.

                  1)

                  A osast jäetakse välja kanne 91 atseetamipriidi kohta.

                  2)

                  B osasse lisatakse järgmine kanne:

                              Number

                              Tavanimetus, tunnuskoodid

                              IUPACi nimetus

                              Puhtus (1)

                              Heakskiitmise kuupäev

                              Heakskiidu aegumine

                              Erisätted

                              „119

                              Atseetamipriid
                              CASi nr 135410-20–7
                              CIPACi nr 649

                              (E)-N1-[(6-kloro-3-püridüül)metüül]-N2-tsüano-N1-metüülatseetamidiin

                              ≥ 990 g/kg

                              1. märts 2018

                              28. veebruar 2033

                              Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse atseetamipriidi heakskiidu pikendamist käsitleva aruande järeldusi, eriti selle I ja II liidet.
                              Üldhindamisel pööravad liikmesriigid erilist tähelepanu:

                                          —

                                          veeorganismidele, mesilastele ja teistele sihtrühma mittekuuluvatele lülijalgsetele avalduvale riskile;

                                          —

                                          lindudele ja imetajatele avalduvale riskile;

                                          —

                                          tarbijatele avalduvale riskile;

                                          —

                                          käitlejate ohutusele.

                                    Vajaduse korral hõlmavad kasutustingimused riskivähendusmeetmete võtmist.“

         (1)  Täiendavad andmed toimeaine identifitseerimiseks ja toimeaine omadused on esitatud heakskiidu pikendamist käsitlevas aruandes.


title: Komisjoni rakendusmäärus (EL) 2018/129, 25. jaanuar 2018, milles käsitletakse Corynebacterium glutamicum KCCM 80099 abil toodetud L-arginiini lubamist kõikide loomaliikide söödalisandina (EMPs kohaldatav tekst )

text:
                  26.1.2018

                  ET

                  Euroopa Liidu Teataja

                  L 22/21

            KOMISJONI RAKENDUSMÄÄRUS (EL) 2018/129,
      25. jaanuar 2018,
      milles käsitletakse Corynebacterium glutamicum KCCM 80099 abil toodetud L-arginiini lubamist kõikide loomaliikide söödalisandina
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eelkõige selle artikli 9 lõiget 2,
      ning arvestades järgmist:

                  (1)

                  Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.

                  (2)

                  Kooskõlas määruse (EÜ) nr 1831/2003 artikliga 7 on esitatud loataotlus Corynebacterium glutamicum KCCM 80099 abil toodetud L-arginiini söödalisandina kasutamiseks söödas ja joogivees. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

                  (3)

                  Taotluses käsitletakse Corynebacterium glutamicum KCCM 80099 abil toodetud L-arginiini lubamist söödalisandina kõikide loomaliikide puhul ning selle klassifitseerimist söödalisandite kategooriasse „toitainelised lisandid“.

                  (4)

                  Euroopa Toiduohutusamet (edaspidi „toiduohutusamet“) jõudis oma 17. mai 2017. aasta arvamuses (2) järeldusele, et kavandatud kasutustingimuste korral ei avalda Corynebacterium glutamicum KCCM 80099 abil toodetud L-arginiin kahjulikku mõju loomade ja inimeste tervisele ega keskkonnale ning et kui võetakse sobivad kaitsemeetmed, on see aine kasutaja jaoks ohutu.

                  (5)

                  Samuti jõudis toiduohutusamet järeldusele, et kõnealune söödalisand on kõikide loomaliikide jaoks tõhus aminohappe arginiini allikas ning mäletsejate puhul tuleks söödalisandina kasutatava L-arginiini täieliku tõhususe saavutamiseks kaitsta seda lagunemise eest vatsas. Toiduohutusamet väljendas oma arvamustes muret L-arginiini ohutuse üle olukorras, kus seda manustatakse joogiveega. Toiduohutusamet ei ole siiski teinud ettepanekut L-arginiini maksimumsisalduse kohta. Toiduohutusamet soovitab lisada L-arginiini asjakohases koguses. Seepärast on söödalisandina kasutatava L-arginiini manustamise, eriti joogiveega manustamise puhul asjakohane juhtida kasutaja tähelepanu sellele, et arvesse tuleb võtta kõikide asendamatute ja tinglikult asendamatute aminohapete olemasolu söödas.

                  (6)

                  Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimise meetodi kohta.

                  (7)

                     Corynebacterium glutamicum KCCM 80099 abil toodetud L-arginiini hindamisest nähtub, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse aine kasutamiseks vastavalt käesoleva määruse lisas esitatud tingimustele.

                  (8)

                  Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

            ON VASTU VÕTNUD KÄESOLEVA MÄÄRUSE:
      Artikkel 1
      Lisas nimetatud ainet, mis kuulub söödalisandite kategooriasse „toitainelised lisandid“ ja funktsionaalrühma „aminohapped, nende soolad ja analoogid“, lubatakse kasutada söödalisandina loomasöödas vastavalt lisas sätestatud tingimustele.
      Artikkel 2
      Käesolev määrus jõustub kahekümnendal päeval pärast selle avaldamist Euroopa Liidu Teatajas.

         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 25. jaanuar 2018

               Komisjoni nimel

               president

            Jean-Claude JUNCKER

         (1)  ELT L 268, 18.10.2003, lk 29.

         (2)  EFSA Journal (2017); 15(6): 4858.

         LISA

                     Söödalisandi identifitseerimisnumber

                     Loa hoidja

                     Söödalisand

                     Koostis, keemiline valem, kirjeldus, analüüsimeetod

                     Loomaliik või -kategooria

                     Vanuse ülempiir

                     Miinimumsisaldus

                     Maksimumsisaldus

                     Muud sätted

                     Loa kehtivusaja lõpp

                     Sisaldus milligrammides 12 % niiskusesisaldusega täissööda kilogrammi kohta

                        Kategooria: toitainelised lisandid. Funktsionaalrühm: aminohapped, nende soolad ja analoogid

                     3c362

                     —

                     L-arginiin

                        Söödalisandi koostis

                     Pulber, milles L-arginiini sisaldus on vähemalt 98 % (kuivaine põhjal) ning suurim niiskusesisaldus on 0,5 %

                        Toimeaine kirjeldus

                     L-arginiin ((S)-2-amino-5-guanidinopentaanhape), mis on saadud Corynebacterium glutamicum KCCM 80099-ga kääritamise teel
                     Keemiline valem: C6H14N4O2

                     CASi number: 74–79-3

                        Analüüsimeetod
                         (1)

                     L-arginiini iseloomustamine söödalisandis:

                                 —

                                 Food Chemical Codex'i „L-arginine monograph“

                           Arginiini sisalduse määramine söödalisandis ja vees:

                                 —

                                 ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS)

                           Arginiini sisalduse määramine eelsegus, söödamaterjalis ja segasöödas:

                                 —

                                 ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS) – komisjoni määrus (EÜ) nr 152/2009

                     Kõik loomaliigid

                                 1.

                                 L-arginiini võib turule lasta ja kasutada söödalisandina valmistise kujul.

                                 2.

                                 L-arginiini võib manustada ka joogiveega.

                                 3.

                                 Söödalisandi ja eelsegu kasutamisjuhistes märgitakse säilitustingimused, püsivus kuumtöötlemisel ja püsivus joogivees.

                                 4.

                                 Söödalisandi ja eelsegu etiketil märgitakse: „L-arginiini lisamisel, eelkõige joogiveele, tuleks võtta arvesse kõikide asendamatute ja tinglikult asendamatute aminohapete olemasolu, et hoida ära tasakaalustamatust.“

                                 5.

                                 Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte, võttes eelkõige arvesse, et tegemist on nahka ja silmi söövitava ainega. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas kaitseprille ja -kindaid.

                     15. veebruar 2028

            (1)  Analüüsimeetodite üksikasjad on kättesaadavad referentlabori veebisaidil aadressil https://ec.europa.eu/jrc/en/eurl/feed-additives/evaluation-reports.


title: Komisjoni rakendusmäärus (EL) 2018/125, 24. jaanuar 2018, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa

text:
               26.1.2018

               ET

               Euroopa Liidu Teataja

               L 22/10

         KOMISJONI RAKENDUSMÄÄRUS (EL) 2018/125,
   24. jaanuar 2018,
   millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti e,
   ning arvestades järgmist:

               (1)

               Määrusega (EMÜ) nr 2658/87 kehtestati kaupade nomenklatuur (edaspidi „kombineeritud nomenklatuur“), mis on esitatud kõnealuse määruse I lisas.

               (2)

               Kombineeritud nomenklatuuri grupi 27 lisamärkuse 2 punktis f määratletakse tooted, mida tähistatakse terminiga „kütteõlid“. Need tooted klassifitseeritakse kas alamrubriikidesse 2710 19 51 – 2710 19 68 või alamrubriikidesse 2710 20 31 – 2710 20 39 olenevalt nende füüsikalis-keemilistest omadustest ja karakteristikutest.

               (3)

               Üks selline füüsikalis-keemiline karakteristik on seebistusarv. Esimese lõigu esimese taande lisamärkuse 2 punktis f määratletud kütteõlide seebistusarv peab olema alla 4. See reegel kehtib alamrubriikidesse 2710 19 51 – 2710 19 68 kuuluvate toodete puhul. Siiski tehakse erand alamrubriikidesse 2710 20 31 – 2710 20 39 kuuluvate toodete puhul (tooted, mis sisaldavad rasvhapete monoalküülestreid (FAMAE)) ja mille seebistusarv on üle 4. See erand on praegu sätestatud lisamärkuse 2 punkti f joonealuses märkuses.

               (4)

               Lisamärkuse 2 punkti f joonealuses märkuses olevat erandit on vaja laiendada, et võtta arvesse tehnoloogia arengut, eelkõige loomseid või taimseid rasvu või õlisid sisaldavate taastuvkütustega seotud arendustegevust. Erandit on vaja laiendada ka selleks, et tulla toime diislikütuste võimaliku võltsimisega, mille korral lisatakse gaasiõlidele üldjuhul väike kogus taimseid või loomseid rasvu või õlisid, et klassifitseerida need aktsiisiga maksustatavate gaasiõlide asemel toodeteks, mida ei maksustata aktsiisiga. Eelkõige lisatakse taimseid õlisid eesmärgiga muuta fraktsioonkoostist ja saavutada seebistusarvuks vähemalt 4. Selliste ainete väikese koguse lisamine ei muuda füüsikalis-keemilisest seisukohast nende põhiomadusi kütteõlina. Neid kasutatakse endiselt kütteõlina. Kui jätta nende juhtude puhul välja nõue, et seebistusarv peab olema alla 4, siis tagatakse, et sellised tooted klassifitseeritakse nõuetekohaselt kütteõlide, mitte muude toodetena.

               (5)

               Praegu FAMAE sisaldusega toodete suhtes kohaldatavat erandit on vaja laiendada ka selleks, et see hõlmaks tooteid, mille seebistusarv on 4, mitte üksnes tooteid, mille seebistusarv on üle 4.

               (6)

               Grupi 27 lisamärkuse 2 punkti f tuleks vastavalt muuta, et tagada selle ühetaoline tõlgendamine kogu liidus.

               (7)

               Seepärast tuleks määrust (EMÜ) nr 2658/87 vastavalt muuta.

               (8)

               Käesoleva määrusega ettenähtud meetmed on kooskõlas tolliseadustiku komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 2658/87 I lisas esitatud kombineeritud nomenklatuuri grupi 27 lisamärkuse 2 punkti f muudetakse järgmiselt:

               1)

               esimeses lõigus asendatakse esimene taane, sealhulgas joonealune märkus, järgmisega:

                           „—

                           mitte suurem, kui näidatud alltoodud tabeli I reas, kui sulfaattuha sisaldus ISO 3987 meetodi järgi on alla 1 % ja seebistusarv ISO 6293-1 või ISO 6293-2 meetodi järgi on alla 4 (v.a siis, kui toode sisaldab üht või mitut biokomponenti; sel juhul ei kohaldata käesoleva taande nõuet, et seebistusarv peab olema alla 4),“;

               2)

               lisatakse neljas lõik:
               „Termin „biokomponendid“ tähendab loomseid või taimseid rasvu, loomseid või taimseid õlisid või rasvhapete monoalküülestreid (FAMAE).“

         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. jaanuar 2018

            Komisjoni nimel

            president

         Jean-Claude JUNCKER

      (1)  EÜT L 256, 7.9.1987, lk 1.


title: Komisjoni rakendusmäärus (EL) 2018/123, 15. jaanuar 2018, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Cerezas de la Montaña de Alicante“ (KGT)]

text:
               26.1.2018

               ET

               Euroopa Liidu Teataja

               L 22/8

         KOMISJONI RAKENDUSMÄÄRUS (EL) 2018/123,
   15. jaanuar 2018,
   millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Cerezas de la Montaña de Alicante“ (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Määruse (EL) nr 1151/2012 artikli 53 lõike 1 esimese lõigu kohaselt vaatas komisjon läbi Hispaania taotluse saada heakskiit komisjoni määruse (EÜ) nr 1107/96 (2) (muudetud komisjoni määrusega (EL) nr 106/2011) (3) kohaselt registreeritud kaitstud geograafilise tähise „Cerezas de la Montaña de Alicante“ spetsifikaadi muudatusele.

               (2)

               Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas
                   (4).

               (3)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

         ON VASTU VÕTNUD KÄESOLEVA MÄÄRUSE:
   Artikkel 1

      Euroopa Liidu Teatajas avaldatud nimetuse „Cerezas de la Montaña de Alicante“ (KGT) spetsifikaadi muudatus kiidetakse heaks.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. jaanuar 2018

            Komisjoni nimel

            presidendi eest

            komisjoni liige

         Phil HOGAN

      (1)  ELT L 343, 14.12.2012, lk 1.

      (2)  Komisjoni 12. juuni 1996. aasta määrus (EÜ) nr 1107/96 geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras (EÜT L 148, 21.6.1996, lk 1).

      (3)  Komisjoni 7. veebruari 2011. aasta määrus (EL) nr 106/2011, millega kiidetakse heaks olulised muudatused kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis („Cerezas de la Montaña de Alicante“ (KGT)) (ELT L 32, 8.2.2011, lk 3).

      (4)  ELT C 329, 30.9.2017, lk 16.